GiliGold/VAD_KnessetCorpus huggingface dataset:
חילי טרופר:
 תודה למרגי, שאני חושב שהוא הקונצנזוס פה, בבית הזה, הוא מוערך אצל כולם
נעמה לזימי:
ממש
קארין אלהרר:
לגמרי
חילי טרופר:
אז תמסור לו
חילי טרופר:
 וגם אומרים לו את זה
חילי טרופר:
 ואני בעיקר רוצה להגיד תודה – כי אין לנו הרבה הזדמנויות להגיד תודה – לכולכם, לכולכן, שנמצאים ביומיום במקומות הכי חשובים שיש בחברה הישראלית, זה קשה כל יום מחדש, אין לכם בעבודה אפילו יום קל אחד
חילי טרופר:
 כמה טוב שאתם שם
חילי טרופר:
 אין לי כל יום הזדמנות להגיד לכם תודה, אז תודה גדולה
אלי אפללו:
אוקיי, תודה רבה
אלי אפללו:
 אני רוצה גם לציין את חבר הכנסת, שלא הספיק לדבר ויצא, חבר הכנסת יוסף אלעטאונה שהיה פה
אלי אפללו:
 חשוב לציין את חברי הכנסת שמגיעים לפה, אפילו אם לא הייתה להם אפשרות לדבר באותו רגע, אבל עצם זה שהם נכחו פה – אני חושב שצריך לומר להם תודה
אלי אפללו:
 ואני רוצה לפנות לשירלי פינטו, חברת הכנסת לשעבר, שהגיעה לפה
אלי אפללו:
 וגם יש פה את התרגום לשפת הסימנים, שזה מאוד חשוב
אלי אפללו:
 בבקשה, כן
שירלי פינטו קדוש:
(דבריה מתורגמים סימולטנית משפת הסימנים)     תודה, כבוד היו"ר, על הדיון בוועדה
שירלי פינטו קדוש:
 אתמול ובימים האחרונים היו לנו, ההורים – גם אני אמא לילדה במעון יום שיקומי, ילדה חירשת, במיחא – היו לנו ימים ושבועות לא פשוטים, ובתור אמא שחווה את זה מקרוב, הקשיים, המאבק, כן ראינו לאורך כל הדרך שיש דיבור עם משרד הרווחה, ושמחתי לראות שבאמת הגיעו אתמול לסוג של הבנות
שירלי פינטו קדוש:
 אני באמת רוצה, בהזדמנות הזאת, להודות לשר מרגי על הניסיון לפתור את הנושא הזה
שירלי פינטו קדוש:
 כמובן שהמאבק לא הסתיים, יש עוד דרך
שירלי פינטו קדוש:
     אני רק אשמח לשאול את משרד הרווחה, כי יש פער אחד שעדיין לא ברור, לא לנו, ההורים, ולא לארגונים; בפועל, מסייעת מקבלת כ-5500 שקל בחודש, והבנתי שבמשרד הרווחה הנתון רשום אחרת, מחולק אחרת בהועדות
שירלי פינטו קדוש:
 השאלה: כשההועדה ניתנת פר ילד - על מה היא מושלכת, על מה לא? אולי אני פספסתי משהו
שירלי פינטו קדוש:
 כי הבנתי שכשמשווים את שכר הסייעות, צריך לדעת אם משווים אותו מהמציאות או ממה שרשום במערכות
שירלי פינטו קדוש:
 אז אני אשמח להבין קצת
שירלי פינטו קדוש:
     כולנו באמת פה כדי לעזור לילדים האלה, כולם פה עושים עבודה מדהימה
שירלי פינטו קדוש:
 אני יודעת שהסייעות גם לא שם בשביל השם, לא בשביל הכסף, אלא נטו כדי להבטיח שלילדים שלנו יהיה עתיד יותר טוב
שירלי פינטו קדוש:
 אנחנו, אני, אעשה הכל כדי שיהיו להם התנאים
שירלי פינטו קדוש:
 תודה
אלי אפללו:
תודה רבה
אלי אפללו:
 אם יש למשרד הרווחה תשובות, אנחנו נשמח
אלי אפללו:
 אם לא, תעבירו אותן אחר כך
מיכאל בן-ארי:
אני יכולה להסביר ברמה העקרונית
מיכאל בן-ארי:
 באופן עקרוני, כלל תעריפי משרד הרווחה בנויים לפי טבלאות שכר, שבהן אנחנו מתקצבים בדומה לשכר שיש לפונקציה דומה במגזר הציבורי
מיכאל בן-ארי:
 אבל בסופו של דבר, ההועדה מגיעה למסגרת, והמסגרת בוחרת איך לחלק את התקציב בין השכר של הסייעות
מיכאל בן-ארי:
 זאת אומרת, משרד הרווחה לא מתערב ביחסי העבודה בין הסייעת לבין המפעיל של המעון
מיכאל בן-ארי:
 לכן יכול באמת להיות הבדל בין איך שאנחנו מתקצבים לאיך שהם משלמים לסייעת בסופו של דבר
שירלי פינטו קדוש:
(בתרגום משפת הסימנים) אני מבינה, השאלה היא אם כשאתם מתקצבים את ההועדה אתם מחשבים הוצאות כמו ארנונה, חשמל, מים, מישהו שמבשל את האוכל – את כל ההוצאות – או שיש תקצוב חסר
מיכאל בן-ארי:
באופן עקרוני, זה נבדק - אני לא יודעת כמה פה מכירים – אבל גם בבג"ץ הפנימיות, לאחרונה, שעבר לא מזמן
מיכאל בן-ארי:
 ויש בדיקה של כל התקצובים של כל הרכיבים, כן
שירלי פינטו קדוש:
תודה
אלי אפללו:
 מי נמצא או נמצאת מהאוצר? שירה עמיאל
אלי אפללו:
 אוקיי, מאוד חשוב לנו לשמוע את נציגי האוצר
אלי אפללו:
 מי עוד רוצה לומר משהו? בבקשה, כן
עירית גזית:
שמי עו"ד עירית גזית, מאקי"ם ישראל
עירית גזית:
 האמת שאני באתי כדי לומר שפרט למעונות היום השיקומיים, מוגבלות לא מסתיימת בגיל שלוש וגם לא בשעה 13:30 או 14:30 בצהריים אחרי גיל שלוש; והמסגרות המשלימות, הארכות היום – גם ילדים עם מוגבלות שכלית, גם ילדים עם מוגבלות פיזית, גם הם תחת אחריות משרד הרווחה, וגם שם יש מדריכים ומדריכות ומטפלים שעושים עבודת קודש, וגם שם – אני מבקשת שכל הסדר שיחול על מעונות היום השיקומיים יחול גם על המסגרות האלה, מסגרות ההמשך, כי כמו שאמרתי, המוגבלות לא מסתיימת בגיל שלוש והזכויות של הילדים האלה אמורות להישמר להם לאורך כל הדרך
אלי אפללו:
 נציגת האוצר בזום? שלום, בוקר טוב
בן אבא:
שלום, בוקר טוב
בן אבא:
 שירה עמיאל בן אבא, רכזת רווחה באגף התקציבים
בן אבא:
 אנחנו בפעילות רבת משתתפים היום ולכן לא יכולנו להצטרף לדיון במלואו, אבל אנחנו מכירים את הדברים, גם היינו בדיון שניהלה חברת הכנסת לזימי לפני יומיים, וכידוע, אנחנו בקשר שוטף גם עם מעונות היום בשבועות האחרונים, בהובלת סגנית השר שלנו
אלי אפללו:
מה המסר שלכם, או מה אתם יכולים לבשר לנו? מה הבשורה? תראו, אנחנו בדיון חירום קצר
בן אבא:
אני חושבת ומאמינה שמשרד הרווחה ייצג את הדברים ואת ההסכמות שהגענו אליהן ביחד, וייצג את זה בדיון
בן אבא:
 אני לא חושבת שיש לי מה להוסיף, אם יש שאלות ספציפיות כלשהן - כמובן שאני אענה
אלי אפללו:
לא הבנתי, לא הבנתי
אלי אפללו:
 מדברים בכסף, זה לא יעזור
אלי אפללו:
 יש כוונות טובות, הגיעו להסכמות כלשהן, אבל בסופו של דבר – האם יש הסכמה לתת או להגיע לפתרון בנושא הזה? ואם כן – הדברים ברורים או שיש עוד דברים שצריך לסגור, או משהו כזה?
בן אבא:
אני לא בטוחה שהבנתי את השאלה, יו"ר הוועדה, אבל אני אנסה לענות בכל זאת
אלי אפללו:
אני אגיד לך את זה בקצרה: מה הבשורה שלכם חוץ מהכוונות?
בן אבא:
אני אומרת שוב: משרד הרווחה - - -
אלי אפללו:
את רוצה לומר לי שהתקציב יוצא ממשרד הרווחה ולא ממשרד האוצר?
בן אבא:
בכל מקרה, התשלום הוא ממשרד הרווחה
אלי אפללו:
לא, ברור לי, אבל השאלה היא אם אתם הולכים להגדיל את התקציב
בן אבא:
בסופו של דבר, היה פה הסכם עם הסייעות לגילאים ארבע וחמש, שבגינו מעונות היום השיקומיים פנו ואמרו שיש פער שההסכם הזה יוצר, קושי באיוש
אלי אפללו:
הבעיה ידועה, השאלה היא אם יש לכם את הפתרון
אלי אפללו:
 אנחנו מדברים על המעונות עד לגיל שלוש
בן אבא:
מעונות היום השיקומיים, כפי שאני מניחה שאמרו פה לפני כן – בעצם יינתנו לסייעות התנאים של הסכם הסייעות, שנחתם לגילאי ארבע וחמש
אלי אפללו:
האם משרד האוצר מתכוון להשוות את התנאים כפי שאמר אתמול שר הרווחה?
בן אבא:
אני חושבת שעניתי ליו"ר מספר פעמים, אבל אין לי בעיה לענות שוב: הסכם הסייעות של גילאי ארבע וחמש יוחל במעונות היום השיקומיים
אלי אפללו:
מדברים על גיל לידה עד שלוש
אלי אפללו:
 יושווה, הבנתי, אוקיי
אלי אפללו:
 בסדר
אלי אפללו:
 לא, כי קשה לי, זאת אומרת, אני רואה שאת מתחמקת, לא יודע
אלי אפללו:
 אבל בסדר, הבנתי
אלי אפללו:
 תודה רבה לך, אני מאוד מעריך שעלית לזום
אלי אפללו:
 אני מודה לך מאוד
אלי אפללו:
 עוד מישהו שרצה לומר פה משהו? בבקשה
אלי אפללו:
 תודה, את יכולה להמשיך בכנס כדי שנוכל להעביר את התקציב בשבוע הבא
רפי לטנר:
ד"ר רפי לטנר, סגן מנהלת המחלקה לאוטיזם, משרד הבריאות
רפי לטנר:
 אני מייצג את משרד הבריאות, לא רק את המחלקה לאוטיזם
רפי לטנר:
 אנחנו באמת אחראים, יחד עם התפתחות הילד ממשרד הבריאות, על מעונות היום השיקומיים, בתיאום עם הרווחה, ועובדים יחד
רפי לטנר:
 מכירים את המעונות השיקומיים זה שנים
רפי לטנר:
 שלוש נקודות: ראשית – אני שמח על ההסכם, אבל אי אפשר לבטל את המשמעות של הסייעות
רפי לטנר:
 בעינינו, מתוך ניסיון מקצועי, הסייעות הן קריטיות, אי אפשר להתחיל מעונות יום שיקומיים עם ילדים עם נכויות שונות, עם אוטיזם, אבל גם נכויות אחרות, בלי הצוות הזה
רפי לטנר:
 הצוות הזה הוא ה-Front line, הוא החיילים שאי אפשר בלעדיהם
רפי לטנר:
 ואם הם יברחו – לא יהיו מעונות יום שיקומיים, חד משמעית
רפי לטנר:
     שנית: השמיכה היא אותה שמיכה, וברגע שמעלים במקומות אחרים, כמו במשרד החינוך או מקומות אחרים, הן בורחות לנו
רפי לטנר:
 והן בורחות כי התנאים במעונות היום השיקומיים הם עוד יותר קשים מאשר במעונות רגילים
רפי לטנר:
 אני רק יכול להגיד שכשהבת שלי הייתה סטודנטית – משהו אישי – היא עבדה בין הסמסטרים במעון יום שיקומי; היא החזיקה שלושה חודשים ולא יותר, כי התנאים קשים מאוד
רפי לטנר:
 מספיק ילד אוטיסט אחד שנושך כל דבר שזז – וכבר הצוות לא יודע להתמודד; ויש לו כלים, ועובדים איתו, אבל מאוד קשה, ולכל ילד יש את הבעיות המורכבות שלו
רפי לטנר:
 אז ודאי שהאנשים האלה צריכים שכר הולם, אחרת הם לא יישארו
רפי לטנר:
 ואם נותנים במקום אחד – אי אפשר לתת במקום אחר
רפי לטנר:
 הם יברחו
רפי לטנר:
     דבר שלישי: יש פה גם משמעות שלא דובר עליה, שאנחנו, במשרד הבריאות, נצטרך להיערך אליה – כנראה יחד עם האוצר, אבל לא ברור בדיוק איך – אבל יש לנו גם סייעות במעונות יום שיקומיים ייעודיים לאוטיסטים, יש סייעות נוספות, שהן חלק מהטיפול הבריאותי המקדם, זה נקרא טב"מ בראשי תיבות; ששם זה חלק מהמודל הטיפולי, סייעות נוספות
רפי לטנר:
 הן מיישמות ניתוח התנהגות על ידי עבודה בשטח מול הילדים, מתרגלות איתם
רפי לטנר:
 הן באות בשכר שבעצם מגיע ממשרד הבריאות, של הטיפול הבריאותי המקדם
רפי לטנר:
 גם הן יצטרכו להשוות, אז יש אפקט ריפל, יש השוואה גם לשם, ונצטרך לראות איך זה יתבטא בתקציב
אלי אפללו:
ברור לי
אלי אפללו:
 אוקיי, תודה
שרית רחמים:
רגע, אדוני, אבל זה לא מסוכם, שגם הסייעות של משרד הבריאות?
אלי אפללו:
סליחה
אלי אפללו:
 אני לא יודע, הוא העלה פה נקודה
אלי אפללו:
 אני לא יודע
אלי אפללו:
 אנחנו מדברים פה על כל המעונות השיקומיים
אלי אפללו:
 בסופו של דבר, יש פה מערכת שצריכה להיות משודרגת יותר, כי אנחנו מכירים בזה שהעבודה במעונות השיקומיים היא שונה לחלוטין, ומגיע גם מעמד וגם שכר שונה
אלי אפללו:
 אני רוצה להודות לחברת הכנסת אימאן ח'טיב יאסין שהגיעה, בבקשה
אלי אפללו:
 סליחה, חברים, אנחנו ממש צריכים לסיים, אז כל דבר בקצרה
אלי אפללו:
 אני אתן לעוד כמה אנשים לדבר, אבל אחרי חברת הכנסת ח'טיב יאסין, בבקשה
אימאן ח'טיב יאסין:
בוקר טוב לכולם, כבוד היו"ר
אימאן ח'טיב יאסין:
 האמת שאני גם הגשתי השבוע הצעה בנוגע למעונות היום השיקומיים, ולצערי הרב – אני מגיעה עכשיו מוועדת הכספים, בגלל זה איחרתי – אושר תקציב, במקום שכולנו נהיה - - -
אלי אפללו:
את החלפת אותי שם
אימאן ח'טיב יאסין:
אני שם, לא החלפתי אותך, אני שם, חברה בוועדה (צוחקת)
אימאן ח'טיב יאסין:
 בקיצור, מה שרציתי להגיד זה שבמקום שהיום הזה יהיה יום של בשורות טובות לחברה הישראלית בכלל, ובהחלט לאוכלוסיות המוחלשות, וגם לחברה הערבית, שאני גם שליחה שלה כאן – התקציב לא מביא את הבשורות האלו, לצערי הרב
אימאן ח'טיב יאסין:
 ושוב פעם, לצערי הרב, כל הסיסמאות ששמענו בבחירות לגבי חינוך חינם מלידה עד שלוש, לכלל ילדי החברה הישראלית – אנחנו רואים שהתקציב אושר וזה לא נמצא בתוך התקציב
אימאן ח'טיב יאסין:
     ספציפית בנוגע לסוגייה הזאת, אני רק רוצה להגיד דבר אחד: לצערי הרב, המעמד של הסייעות במעונות היום הוא מעמד מאוד-מאוד נמוך ומביך, וצריך להביך כל אחד ואחת שיושב בעמדת החלטה; קל וחומר אם אנחנו מדברים על סייעות במעונות יום שיקומיים או טיפוליים
אימאן ח'טיב יאסין:
 לעבוד עם ילדים קטנים בגילאים כאלה – זה מחייב הרבה אנרגיות, הרבה נתינה, הרבה עשייה, הרבה רצון, הרבה פניות רגשית, וגם כוחות נפשיים ופיזיים
אלי אפללו:
 דיברנו על זה פה
אימאן ח'טיב יאסין:
ולצערי הרב עושים איפה ואיפה גם בין הדברים – זה לא יכול להיות, ולא מתקבל על הדעת
אימאן ח'טיב יאסין:
 ולכן אני פונה לכבודך כיושב ראש הוועדה לזכויות הילד, ואתה חבר בממשלה, אתה במפלגה של השלטון, ויש לך את היכולת להשפיע על החברים שלך עכשיו-עכשיו, לפני התקציב, לעשות מעשה
אימאן ח'טיב יאסין:
ואני יודעת שאני מטילה עליך עוד נטל, אבל בשביל זה כולנו כאן
אלי אפללו:
זה בסדר, לכל חברי הכנסת פה יש כתפיים רחבות מאוד ואחריות גדולה מאוד
אלי אפללו:
 בכל מקרה, הנושא הזה עלה פה, בשביל זה קיימתי פה ישיבת חירום
אלי אפללו:
 ואני חייב לומר שחברי הכנסת וגם השרים, והשר הממונה – אני חושב שהם מבינים את זה והם יטפלו בהתאם
אלי אפללו:
 אני רוצה לשמוע את שרה רוזן, בבקשה
אמרי רון:
שלום וברכה לכולם, תודה על ההזדמנות
אמרי רון:
 אני שרי רוזן, גננת במעון שיקומי כבר כמעט 20 שנה
אמרי רון:
 אני רוצה להסביר קצת על המשמעות של התפקיד שלנו כצוות חינוכי במעון שיקומי
אמרי רון:
 אני כגננת, וכמובן שכל הסייעות שמדוברות פה מאוד – התפקיד שלנו הוא ממש תפקיד מציל חיים במובן הכי פשוט של המילה
אמרי רון:
 זה ממש לא דומה למעון רגיל, שגם אם הצוות יתחלף כל שנה אין לזה כל כך הרבה משמעות
אמרי רון:
 אצלנו, הניסיון הוא קריטי; במיוחד כשאנחנו יודעים שגם הצוות המקצועי הפרא-רפואי באמת לוקה בחסר, אז הניסיון של הגננת הוא זה שמחזיק את הילדים ואת הטיפול שלהם
אלי אפללו:
אני מתנצל, פשוט בדקה ל-11:00 אנחנו שומעים את הצפצופים
אלי אפללו:
 אנחנו חייבים לסיים, כי יש מליאה
אלי אפללו:
 אז בואו נעשה ככה: כל אחד 30 שניות
אלי אפללו:
 אני אתן גם לאחד ההורים
אלי אפללו:
 ממש בקצרה
אמרי רון:
אני כן רוצה להגיד שזה באמת אפילו ברמת האוכל של הילדים; יש לי עכשיו בגן ילדה שבשנה שעברה לא ידעו להאכיל אותה, והיום - רק בזכות הניסיון שלנו כצוות – הילדה אוכלת
אלי אפללו:
 אני מאוד מעריך אתכם, גם ציינו את זה קודם
אלי אפללו:
 בבקשה, נציג ההורים
אלי אפללו:
 אחד ההורים
דימה גרינקו:
בוקר טוב, אנחנו אנה ודימה, אנחנו ההורים של לביא, בן שלוש וחצי, נמצא במסגרת אלו"ט
דימה גרינקו:
 הסיבה שאנחנו פה היא שלילד שלנו הרבה יותר מסוכן להישאר בבית מאשר להמשיך את המסגרת
דימה גרינקו:
 הסיפור הזה מסוכן ברמה של סכנת חיים, כי אם לא יהיה מישהו שישקיע בו וידאג לזה שיתפתח ויתחיל לדבר – זה פשוט ייגמר שם
דימה גרינקו:
 הוא נמצא בסכנת חיים תמידית, וצריך שיהיו עליו ארבע עיניים
אלי אפללו:
תודה, הבהרת את זה הכי טוב
אלי אפללו:
 עוד מישהו רצה, בבקשה?
אימאן ח'טיב יאסין:
רק משפט, להגיד על השדולה, רק להכריז שהוקמה שדולה למען המטפלות, ואני מזמינה את מי שמוכן, רוצה, יכול, להצטרף לשדולה הזאת
אלי אפללו:
 תודה, אימאן
אלי אפללו:
 בבקשה, חנית
חנית כהן:
מדהימה, תודה רבה
חנית כהן:
 חנית כהן, גם מייצגת את ועד מפעילי מעונות היום השיקומיים
חנית כהן:
 יש לי שני נושאים שאני חושבת שמאוד צריך לתת עליהם את הדעת
חנית כהן:
 ראשית: אנחנו שמחים לשמוע את הכוונות, אבל עד לרגע זה לא ניתנה לנו שום אמירה קונקרטית על מה זה אומר
חנית כהן:
 בשורה התחתונה אנחנו שומעים גם את האוצר וגם את הרווחה על הכוונות הטובות, אבל עד לרגע זה לא קיבלנו הבטחה קונקרטית וברורה על טיב התוספת
חנית כהן:
     שנית: לוחות הזמנים – חבר'ה, זה התחיל ב-1 באפריל, הסייעות ברשויות המקומיות כבר מקבלות את התוספת, הזליגה של סייעות מהמעונות שלנו כבר התחילה
חנית כהן:
 אוטוטו המעונות ייסגרו – לא באשמתנו או לא כי אנחנו לא רוצים להפעיל, אלא כי אין סייעות
חנית כהן:
 ולכן יש דחיפות לטפל בנושא הזה, ולוחות הזמנים הם קצרים
חנית כהן:
 גם את זה חשוב להגיד
אלי אפללו:
עוד מישהו או מישהי ל-30 שניות? בבקשה
שרית רחמים:
כן, שרית רחמים, ממונה על מחלקת שיקום בעיריית ירושלים, ברווחה
שרית רחמים:
 אני רק רוצה להגיד שהבעיה היא אפילו יותר מורכבת ממה שתואר פה – צריך לזכור שיש גם פעוטות שלא משולבים במעונות שיקומיים, יש פעוטות שנמצאים בחלופת מעון, בגלל שבגלל המורכבות שלהם הם אפילו לא יכולים להגיע למעון שיקומי
שרית רחמים:
 הם נמצאים בבית ואמורים לקבל את הטיפולים בבית; צריך לקחת בחשבון גם את הצוות הטיפולי שאמור להגיע אליהם לבתים, אלה מקרים מאוד מורכבים
שרית רחמים:
 צריך לקחת בחשבון את הסייעות ואת המטפלות בתוכניות כמו "מסיכון לסיכוי", של ילדים עם עיכוב התפתחותי שמשולבים במעונות רגילים כדי לנסות ולשלב אותם
שרית רחמים:
     דיבר פה קודמי בנושא משרד הבריאות – הפערים בטיפולים הפרא-רפואיים: התעריף של קופת חולים לטיפול פרא-רפואי לעומת מה שעולה בפועל, שהמעון צריך לשלם למטפלים פרא-רפואיים, יש פה פער גדול
שרית רחמים:
 דבר נוסף זה הנושא של מבנים, שאין לו שום שיפוי, אין לו שום ביטוי, לעומת מבנים של מעונות לילדים שהם לא במעונות שיקומיים, או כיתות חינוך; גם הסוגייה הזו צריכה להילקח בחשבון
שרית רחמים:
 משפט אחרון: מצב החירום הזה הוא לא רק לגבי מעונות שיקומיים – כבר יש לנו מסגרות של יום ארוך של ילדים שנסגרו, שכיתות נסגרו, שתוכניות לא פועלות
שרית רחמים:
 המשמעות היא הורים שנשארים בבית, המשמעות היא השפעה על כל המשק כולו, ולא רק על הנושא הזה
אלי אפללו:
 עוד נציגה אחת
הדסה וולך:
אני אמא לילד בן שנה, המציאות של ילד חדש במשפחה היא מאתגרת מאוד, ילד מיוחד, והמחשבה שאנחנו בעצם הולכים להתמודד עם כל הדבר הזה לבד מכבידה עלינו, מעיקה עלינו מאוד-מאוד
הדסה וולך:
 אנחנו מצפים לסיוע שלכם, אנחנו בידיים שלכם
אתי לבני:
מילה – אתי אלוני, מנהלת חטיבת החינוך באלו"ט
אתי לבני:
 ראשית: חברת הכנסת פינטו לא הייתה פה קודם, כשדיברנו על הברכות; אני מבקשת לברך אותך במאבק עם ההורים, עבודה מצוינת שעשית יחד עם ההורים כדי להביא למודעות למאבק, ואנחנו איתכם, ההורים, כי בסופו של דבר אנחנו פה המפעילים, אבל ההורים מתמודדים עם זה כל יום, כל דקה, כל רגע
אתי לבני:
     דבר אחרון: 1 בספטמבר עומד בפתח, אני מסתכלת לשם
אתי לבני:
 אנחנו צריכים לראות את השנה הבאה
אתי לבני:
 אם זה לא נפתר עכשיו – אנחנו לא פותחים את 1 בספטמבר, זה העניין
שרית רחמים:
ברשותך, היו"ר, רק בקשה – לצרף את נציגי הרשויות המקומיות והשלטון המקומי לדיונים שהוזכרו פה, שהולכים להתקיים, כי הרשות המקומית היא קריטית
אלי אפללו:
 אנחנו נציין את זה, 100 אחוז
אלי אפללו:
 תודה רבה, זה יהיה בפרוטוקול
אלי אפללו:
 אני מבקש ככה: לקבל דיווח ממשרד הרווחה – מה נקבע, תהליך המשא ומתן, איפה זה עומד והאם זה נסגר
אלי אפללו:
 אני לא חייב את כל הפרטים, אבל חשוב מאוד לפחות בראשי פרקים
אלי אפללו:
 וכמובן, לשתף במשא ומתן – כמשקיפים, או בכל צורה שתרצו – גם את השלטון המקומי
קלרה חן:
כשותפים, כשותפים
אלי אפללו:
חברים, אני לא אקבע לשר אם תהיו כשותפים או לא, אני יכול לבקש
אלי אפללו:
 ולכן, אמרתי שאני מבקש ממשרד הרווחה לבחון את הנושא הזה, ואם לא – כמשקיפים
קלרה חן:
זה עצוב לי מאוד, כי לפעמים שוכחים שהרשות המקומית מיישמת את מדיניות הממשלה
אלי אפללו:
קלרה, אני מבין את זה, אמרתי את זה
אלי אפללו:
 אני אשמח מאוד, בסדר? תרשמו שזאת בקשה שלי, לשתף, ושיהיו שותפים, בסדר? דבר נוסף: מבחינת לוח זמנים – הייתי רוצה שזה יהיה כמעט מיידי, אני לא רוצה לקבוע איזשהו זמן; אבל בואו נניח – אם זה סוף החודש, כי אני מניח שזה באמת עניין של ימים, או מיד אחרי זה – אז בואו ניקח עד 15 ביוני
חנית כהן:
הובטח לנו עד שבועות
אלי אפללו:
בסדר, אז אני אמרתי – עד סוף החודש, זה בעצם שבועות
אלי אפללו:
 ואני רוצה לנהל אחר כך ישיבת מעקב, אנחנו נקבע את זה עוד משהו כמו חודש-חודשיים, נראה לפי סדר היום שנוכל, אבל כמובן שזה לא יהיה לפני הפגרה, בסדר? חברים, תודה רבה לכולם
אלי אפללו:
בוקר טוב, אני פותח את הישיבה של הוועדה לזכויות הילד
אלי אפללו:
 הפעם אני רוצה לציין שתי בנות מקסימות, איילה סעדון ומירה חסייסי, שזכו במקום השני בחידון התנ״ך לנוער של ירושלים
אלי אפללו:
 הבנות נמצאות איתנו פה ואני קורא לכן לבוא לידי רגע
אלי אפללו:
 הבנות המקסימות האלה זכו במקום השני, אבל זאת הייתה עבודת צוות
אלי אפללו:
 עבודת צוות של שתי הבנות האלה וזה פשוט מקסים
אלי אפללו:
 אתם רואים פה שתי בנות כאלה חמודות שזכו במקום השני בעבודה משותפת
אלי אפללו:
 אז מחאו לכן כפיים ועוד פעם, מגיע לכם כפיים
אלי אפללו:
 תודה רבה לכן
אלי אפללו:
      הנושא של הדיון הוא עבודות נוער, בדגש על חודשי הקיץ
אלי אפללו:
 זה נכון, גם אני הייתי נער וגם אני עבדתי
אלי אפללו:
 אני יכול להגיד שאין עבודה שלא עבדתי בה
אלי אפללו:
 כשאני אומר שאין עבודה שלא עבדתי בה, זה לפעמים נותן לי לא מעט נקודות באיזה שהם מקומות בהם מדברים על עבודה וזה לא משנה איזו עבודה
אלי אפללו:
 אני חושב שנוער ונערים צריכים לעבוד בחודשי הקיץ, וזה בסדר, והם צריכים לעבוד לפי החוק
אלי אפללו:
 גם המעביד צריך לתת את העבודה על פי החוק וגם שהם יקבלו את כל הזכויות שלהם, כנוער, באותן עבודות בחודשי הקיץ
אלי אפללו:
 בשביל זה אנחנו מקיימים את הדיון היום
אלי אפללו:
 הייתי כמובן רוצה לשמוע את משרד העבודה ומשרדים אחרים
אלי אפללו:
 אז בבקשה, ממ״מ
יסכה מוניקדם:
תודה רבה
יסכה מוניקדם:
 אז במצגת הזו אני אציג נתונים של הלמ״ס, ביטוח לאומי, משרד העבודה, ׳הנוער העובד והלומד׳ ו- ׳בטרם׳
יסכה מוניקדם:
 כמה נקודות מרכזיות מכל אחד מהגופים האלה
יסכה מוניקדם:
 הנתונים המלאים נמצאים כמובן במסמך והם עלו לאתר הוועדה
יסכה מוניקדם:
 אז נעבור בקצרה
יסכה מוניקדם:
 לפי נתוני הלשכה המרכזית לסטטיסטיקה, הנתונים נוגעים לבני נוער בגילאי 15-17
יסכה מוניקדם:
 אני רק אציין שהתקנות נוגעות גם לנערים ולנערות בגילאי 14, אבל כאן המיקוד הוא מגילאי 15
אלי אפללו:
רגע, החוק היום מאפשר לעבוד גם מגיל 14?
יסכה מוניקדם:
מגיל 14 בתנאים מסוימים
יסכה מוניקדם:
 הרוב זה 15-17, אבל אפשר כבר מגיל 14
יסכה מוניקדם:
 אז רואים ש-37 אלף נערים ונערות עובדים השנה, לפי הנתונים של הלמ״ס
יסכה מוניקדם:
 95% זה יהודים ו-5% ערבים
יסכה מוניקדם:
 זאת אומרת, השיעור של נוער עובד בחברה הערבית הוא מאוד מאוד נמוך
יסכה מוניקדם:
 הרבה יותר נמוך - - -
אלי אפללו:
יכול להיות שעובדים ולא מדווחים?
יסכה מוניקדם:
הנתונים של הלמ״ס מבוססים על סקר כוח אדם
יסכה מוניקדם:
 זאת אומרת, מדובר בדיווח עצמי של הנערים והנערות בעצמם, זה לא בהכרח קשור לעבודה מוסדרת או מדווחת, אבל יכול להיות שעובדים יותר
אלי אפללו:
אני מניח שעובדים יותר ללא דיווח
אלי אפללו:
 כי בסך הכול אני שם לב שדווקא במגזר הערבי, הנערים עובדים, ולא מעט מהם
אלי אפללו:
 אתה רואה את זה במסעדות, בבתי הארחה ועוד
אלי אפללו:
 אז אולי זה עניין של פחות דיווח וזה דבר שצריך לשים לב אליו
אלי אפללו:
 כי אנחנו צריכים לבנות על זה שכן יתנו דיווח, זה מאוד חשוב לנו בסיס הנתונים הזה, כדי לדעת באיזה גילאים הם והאם הם מקבלים את הזכויות שלהם, זה רק לטובתם
יסכה מוניקדם:
נכון
יסכה מוניקדם:
 אז הנתונים שאראה בהמשך, של ׳הנוער העובד והלומד׳, הם מדברים על בערך שליש
יסכה מוניקדם:
 זאת אומרת, שליש מבני הנוער בחברה הערבית עובדים וככה גם בחברה החרדית
יסכה מוניקדם:
 אז יכול להיות שבאמת בפועל הנתונים הם הרבה יותר גבוהים מהנתונים האלה
יסכה מוניקדם:
 אם אנחנו מסתכלים על חלוקה מגדרית, אז אנחנו רואים שנערות עובדות יותר מנערים
יסכה מוניקדם:
 ואם מסתכלים במיוחד על חודשי הקיץ - - -
אלי אפללו:
ומה הסיבה? זה יותר Babysitting או מה?
יסכה מוניקדם:
יכול להיות
יסכה מוניקדם:
 אז אנחנו באמת רואים שיש גידול ביולי, בהתחלה של חופשת הקיץ והנתונים הם גם מאוד דומים לגבי אוגוסט, למרות שהצגתי פה רק את יולי
יסכה מוניקדם:
 אז זה ממש פי אחד וחצי ואפילו גידול הרבה יותר גדול אצל הנערים
יסכה מוניקדם:
 אני חייבת להגיד במאמר מוסגר, שבחברה הערבית, שיעור הנערות שעובדות הוא פחות מאחוז אחד
יסכה מוניקדם:
 אז הפערים פה הם מאוד מאוד גדולים, גם מגדרית וגם מבחינת החברה היהודית והערבית
אלי אפללו:
אנחנו יודעים גם מה הסיבות? או שרק מניחים?
יסכה מוניקדם:
אנחנו יודעים רק את הנתונים, מבחינת הסיבות אפשר לשער
אלי אפללו:
חבל שאין פה חבר כנסת מהמגזר
יסכה מוניקדם:
אז אמרת קודם שיש יותר Babysitting, אז הנתונים האלה הם משקפים את זה
יסכה מוניקדם:
 הענפים העיקריים בהם עובדים בני נוער זה שירותי אוכל ו- Babysitting, אבל, כמו שרואים למטה, זה לא שאין נערים שעובדים בתחומים האלה, אבל זה פחות מאחוז אחד
יסכה מוניקדם:
 זאת אומרת, זה לפי הסקר כוח אדם של הלמ״ס
יסכה מוניקדם:
 מה שאומר, שיכול להיות שיש הטיה כבר בגיל הזה, למה שאנחנו קוראים ׳מקצועות הצווארון הוורוד׳
יסכה מוניקדם:
 אז זה מעלה שאלות
יסכה מוניקדם:
 מבחינת הנתונים של המוסד לביטוח לאומי
יסכה מוניקדם:
 אנחנו רואים שבחודשי הקיץ, משהו כמו 22% של נערים ונערות עובדים, סביב ה-170 אלף
יסכה מוניקדם:
 ושיעור ההעסקה עולה ככל שהגיל עולה
יסכה מוניקדם:
 אפשרת לראות שבגיל 14 יש שבעה אחוזים ובגיל 18 יש הרבה יותר
יסכה מוניקדם:
      ציינו פה את גיל 18, זה גיל שהוא כבר לא רלוונטי לתקנות נוער, אבל בוודאי כאשר מתייחסים מבחינת גיל תיכון בי״ב, אז הרבה מבני הנוער שלומדים הם עדיין עובדים, אז אמנם, החוקים הם לא רלוונטיים אבל הם עדיין עובדים ולכן גם הכנסנו אותם מבחינת הנתונים
יסכה מוניקדם:
 אז אני חוזרת לנתונים של ׳הנוער העובד והלומד׳, פה מדובר על כמעט חצי מבני הנוער שעבדו במהלך השנה, כשרובם המוחלט, אם מסכמים שם את האחוזים, אז 90% בפועל, מבני הנוער שעובדים במהלך השנה עובדים גם בקיץ
יסכה מוניקדם:
 אז אלה כמובן שיעורים מאוד מאוד גבוהים
יסכה מוניקדם:
 וכמו שאמרנו קודם, שיעורי ההעסקה הרבה יותר גבוהים מבחברה הערבית והחרדית, כפי שהצגנו לפני כן
יסכה מוניקדם:
      אז מבינת פגיעה בזכויות
יסכה מוניקדם:
 אני לא אעבור פה על כל התקנות, אבל ככה אפשר לראות רק ממבט, שיש דיווח משמעותי על פגיעה בזכויות, כשהנושאים המרכזיים זה אי קבלה של תלושי שכר, עבודה לא לפי השעות וגם עבודה שלא מתוגמלת בהתאם
יסכה מוניקדם:
 למשל, מבקשים שהם יישארו לשעות של כוננות אבל לא משלמים על הכוננות
יסכה מוניקדם:
 אז לפי הדיווח הזה, יש פגיעה בזכויות של נוער עובד
אלי אפללו:
האם בני הנוער יודעים מה הזכויות שלהם? למי הם פונים כדי לדעת את זה? אני שמח שאתם פה ואני אתן לכם לדבר
אלי אפללו:
 אבל כשיש דבר כזה, האם הם יודעים למי לפנות? האם יש דבר כזה?
יסכה מוניקדם:
לא בדקנו את בני הנוער עצמם
יסכה מוניקדם:
 אני יכולה להגיד שנעשות הרבה מאוד פעולות
יסכה מוניקדם:
 גם של ארגוני החברה האזרחית, כמו שתכף אתם תשמעו אבל גם מבחינת משרד העבודה
יסכה מוניקדם:
 יש אפליקציות שנועדו לצורך זה
יסכה מוניקדם:
 יש פרסומים, גם ברשתות החברתיות, על מקומות שמיועדים ספציפית לבני נוער
יסכה מוניקדם:
 יש הדרכות שניתנות, גם ב- Zoom וגם פרונטלית, נעשית הרבה מאוד פעילות על מנת לחשוף את בני הנוער, בייחוד לקראת הקיץ, לקראת התקופה הזאת
יסכה מוניקדם:
 אפילו היום פורסם ב- Ynet מסמך שבעצם מתאר את הזכויות
יסכה מוניקדם:
 אז יש הרבה מאוד עבודה לעשות ואם בני נוער יודעים בפועל, זה דבר שצריך לשאול אותם
יסכה מוניקדם:
 מבחינת אכיפה והיתרים
יסכה מוניקדם:
 היתרים הם בעצם האפשרות לתת למעסיק להעסיק שלא לפי התקנות
יסכה מוניקדם:
      אנחנו יודעים שאם מחשבים לפי הנתונים של הביטוח הלאומי מבחינת תנאי ההעסקה, אז בערך 14% מבני הנוער שעובדים, עובדים בהיתר ומאפשרים העסקה שלא לפי החוק
יסכה מוניקדם:
 אם מסתכלים על הקושי, ממה שאני מבינה, יש קושי גם באוכלוסייה הכללית, אפשר לראות שהוגשו 110 כתבי אישום
יסכה מוניקדם:
 שניים מתוכם לגבי עבודת נוער, אבל זה לא ש-110 זה הרבה מאוד
יסכה מוניקדם:
 אז תלוי איך מסתכלים על זה
יסכה מוניקדם:
 אותו הדבר גם בגזרי דין
יסכה מוניקדם:
 9 מתוך 91 עסקנו בהפרה של חוזי העסקת נוער
יסכה מוניקדם:
     נסיים בנתונים אחרים שגם הם מאוד חשובים
יסכה מוניקדם:
 מהנתונים של ארגון ׳בטרם׳, עולה שהוא קלט פגיעות בזמן עבודה או תאונות עבודה, סביב ה-200 בני נוער בשנה נפגעים
יסכה מוניקדם:
 כשחבלה ונפילה הן הפגיעות השכיחות ביותר
יסכה מוניקדם:
 בניגוד למה שאנחנו יודעים מבחינת שיעור ההעסקה הנמוך בחברה החרדית, אז פה המצב הוא הפוך
יסכה מוניקדם:
 הפגיעות בחברה הערבית הן הרבה יותר גבוהות, 34%, שזה כמובן גבוה מהשיעור שלהם באוכלוסייה וגם גבוה משיעור ההעסקה שאותו ציינו קודם
יסכה מוניקדם:
 דיברנו על 5%
יסכה מוניקדם:
 זה לכל הדעות מאוד מאוד גבוה
יסכה מוניקדם:
 וגם, אנחנו יודעים על ארבעה מקרים של נערים שנהרגו בזמן של עבודה בשנים של 2017-2019
יסכה מוניקדם:
 אני שמחה לומר שהיום לא דווח על בני נוער שנהרגו בכלל וגם כאן, בני נוער שנהרגו זה מהחברה הערבית
אלי אפללו:
הארבעה שנהרגו בשנתיים האלה, הם כולם בחברה הערבית?
יסכה מוניקדם:
כן
אלי אפללו:
מעניין
אלי אפללו:
 תודה רבה על המצגת והנתונים
אלי אפללו:
 אני פונה למשרד העבודה, בבקשה
מאיר דוד:
בוקר טוב אדוני
מאיר דוד:
 אני מאיר דוד, ראש מנהל הסדרה ואכיפת חוקי עבודה
מאיר דוד:
 ברכות לזוכים בחידון, זה ממש מרגש
מאיר דוד:
 אני אתחיל מהשאלה הראשונה אדוני, של מודעות לזכויות
מאיר דוד:
 אני חושב שדווקא בבני נוער, יש פעילות מאומצת גם של משרד העבודה, גם של הנוער העובד והלומד וגם של ארגונים אזרחיים, בנוגע לנושא של מודעות לזכויות עובדים ואני אפרט מעט